text: Velgørenhed på alle fire poter
  05 september 2010 kl. 14.16
  Flere hundrede poter travede i eftermiddag Marielundskoven i Kolding tynd i en velgørenhedsmarch. Overskuddet går til gadehunde.
  Omkring 600 to-benede og knapt 400 hunde deltog i søndagens arrangement. Et foderfirma havde doneret 5 kroner pr. ben henholdsvis pote. 
  Pengene fra dagens uædvanlige lufte-tur skal bruges på at udsende frivillige danske dyrlæger i samarbejde med Dyrenes SOS og Dyrlæger uden grænser.
  
  HVer 3. hund er herreløs
  Det er håbet, at danske dyrlæger kan udsendes til hele verden, hvor de kan behandle hunde, der lever en kummerlig tilværelse på gaden og blandt andet vaccinere dem mod rabies.
   
  Gadehunde er et stort problem i mange dele af verden.
   
  Ifølge hjemmesiden hundemarch.dk lever der omkring 500 millioner hunde i verden, heraf er 75% herreløse hunde.
   
  Gadehundene er særligt udsatte for sygdomme og skader som påkørsel og infektioner.
  